als_Latn dik_Latn sag_Latn
“Last Tango in Paris” nuk ka qenë i vetmi skandal, ka pasur edhe shumë të tjerë
“Last Tango in Paris” ka qenë një ndër filmat më të komentuar të Hollywood-it për shkak të skenave të përdhunimit që shfaqen në të. Megjithatë, në botën e kinematografisë ka pasur shumë skandale seksuale të tjerë, nuk ka qenë ky i vetmi.
Këta aktorë kanë qenë ndër më të preferuarit për publikun dhe ende mbeten. Megjithatë, karriera e tyre nuk ka qenë gjithnjë në rrugën e duhur. Edhe ata janë përfshirë shpesh në skandale seksuale.
Në kulmin e karrierës, Ingrid Bergman kishte një reputacion të mirë. Por gjatë kohës që ishte martuar me Petter Lindstrom ajo përjetoi një lidhje jashtëmartesore me regjisorin Roberto Rossellini, gjithashtu i martuar në atë kohë. Bergman ngeli shtatzënë me regjisorin e njohur dhe u përpoq të rregullonte paksa situatën duke u divorcuar nga Lindstrom.
Errol Flynn ka pasur një reputacion si Don Zhuan në të kaluarën edhe për lidhjet e tij me vajza të vogla, shpesh të mitura. Në vitin 1942, në kulmin e karrierës, ai u lidh me një aktore 17-vjeçare, Betty Hansen, e cila ishte në fillimet e karrierës së saj. Hansen ngriti një akuzë në gjykatë më vonë ku thuhej se aktori ishte përpjekur ta joshte, edhe pse shumë shpejt arriti të lirohej prej padisë.
Florence Henderson ishte kthyer në një ikonë e bukurisë femërore prej rolit të saj si Carol Brady në filmin “The Brady Bunch”. Megjithatë jo gjithçka ishte kaq e bukur në jetën e saj. Thuhet se ajo mori një sëmundje seksualisht të transmetueshme pasi kishte kaluar një natë me një kryetar komune në New York, John Lindsay, gjatë kohës që ishte e martuar. Aktorja gjithashtu shkaktoi polemika të shumta me lidhjen që pati me një djalë 20 vite më të ri.
Roman Polanski është arrestuar dhe është shpallur fajtor për përdhunimin e një vajze 13 –vjeçare në vitin 1977. Kjo ngjarje është konsideruar një nga skandalet më të mëdha të asaj kohe. Më vonë ai i ka kërkuar falje viktimës dhe është shprehur i penduar për veprimet që ka bërë.
Woody Allen është një nga shembujt e skandaleve bashkëkohore pasi historia e tij është rikthyer pas shumë vitesh. Allen u akuzua se kishte abuzuar me vajzën e tij të adoptuar 7 vjeçe, Dylan, nga martesa e parë me Mia Farrow. Familja u përfshi në një vorbull betejash ligjore, ku gjykatësi i thoshte regjisorit të njohur se sjellja e tij ndaj së bijës kishte qenë e papërshtatshme dhe duheshin marrë masa në mbrojtje të saj. Allen i ka mohuar gjithnjë këto akuza.
Clark Gable ka qenë një ikonë e padiskutueshme, një djalosh që thyente shumë zemra në fillimet e karrierës së tij. Ai u akuzua se kishte përdhunuar aktoren Loretta Young në moshën 23 –vjeçare dhe se e kishte lënë shtatzënë ndërkohë që ka qenë i martuar. Gable u kujdes që ta fshihte shtatzëninë dhe lindjen e fëmijës nga publiku.
Ronald Reagan para se të niste karrierën si politikan ka qenë aktor . Aktorja Selene Walters ka ngritur akuza ndaj tij për përdhunim në vitin 1950. Ajo ka pohuar se ajo nuk dëshironte të kryente marrëdhënie me të madje nuk kishin dalë as në një takim. Megjithatë ky nuk ka qenë skandali i vetëm. Piper Laurie më vonë pohoi se e kishte humbur virgjërinë e saj pikërisht me Reagan gjatë kohës që ai luante në një film me babain e saj.
Charlie Chaplin ka qenë një nga yjet e filmave komik pa zë në filmat e hershëm të Hollywood-it. Ia është martuar 4 herë dhe nga këto martesa u bë baba i 11 fëmijëve. Gratë e tij ka qenë në të shumtën e rasteve shumë më të reja në moshë se ai. Chaplin u martua për herë të parë në moshën 29-vjeçare dhe gruaja e tij është shprehur se martesa ka ndodhur pasi ajo ngeli shtatzënë. Me gruan e dytë ai u divorcua pasi sipas bashkëshortes së atëhershme ai u përpoq ta bindte për të bërë abort. Në moshën 50-vjeçare ai u martua me një vajzë 18-vjeçare.
Marilyn Monroe është konsideruar një nga femrat më të bukura në botë. Shumë të famshëm janë përpjekur të ngjasojnë me të pikërisht për shkak të titullit që ajo mban edhe pse ka qenë pjesë e shumë skandaleve. Thuhej se ajo abuzonte shumë me substancat narkotike dhe ka patur betejë të vështirë me depresionin. Lidhja e saj me presidentin John Kennedy dhe me vëllain e tij Robert është përfolur gjatë në media.
Elizabeth Taylor është e njohur për martesat e saj të shumta por kanë qenë lidhjet jashtëmartesore ato që rrënuar reputacionin e saj. Në total ajo është martuar tetë herë. Taylor u përfol se ka patur një lidhje me Richard Burton gjatë kohës që ka qenë e martuar me Eddie Fisher. Fisher ka qenë burri i saj i tretë me të cilin ajo u lidh në një kohë kur ai ende ishte i martuar me Debbie Reynolds.
/Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eus_Latn